b"\n_START_ARTICLE_\nChicago 16\n_START_SECTION_\nOzadje\n_START_PARAGRAPH_\nSkupina je medse povabila ustanovitelja skupine Sons of Champlin, klaviaturista in pevca Billa Champlina ter obdr\xc5\xbeala kitarista Chrisa Pinnicka, ki je s skupino sodeloval \xc5\xbee pri snemanju albuma Chicago XIV. Na priporo\xc4\x8dilo Dannyja Seraphinea in preko mened\xc5\xbeerja Chicaga, Jeffa Walda, je skupina stopila v kontakt s producentom Davidom Fosterjem. Ko so se \xc4\x8dlani skupine odlo\xc4\x8dili za Fosterja, (bil je predviden za producenta albuma Chicago XIV) je Foster pri\xc4\x8del radikalno spreminjati zvok Chicaga. Uporabil je najnovej\xc5\xa1o tehnologijo in skupini predstavil rabo zunanjih skladateljev in studijskih glasbenikov. Snemanju so tako prisostvovali trije \xc4\x8dlani skupine Toto. Leta 2015 je nekdanji bobnar skupine Danny Seraphine zagovarjal spremembo zvoka:_NEWLINE_David Foster je resni\xc4\x8dno posku\xc5\xa1al ohraniti integriteto skupine. Sploh ni \xc5\xbeelel zmanj\xc5\xa1ati muzikanosti in celovitosti skupine. Nekateri bi lahko rekli, da je to storil. Ampak on je \xc5\xa1el s \xc4\x8dasom. Povem vam, da so z radijskih postaj do na\xc5\xa1ega mened\xc5\xbeerja pri\xc5\xa1le govorice, da ne \xc5\xbeelijo ni\xc4\x8desar s trobili. Kako bi se spoprijeli s tem? _NEWLINE__NEWLINE_Ve\xc4\x8dino albuma pre\xc5\xbeema soft rock, h kateremu sta bila nagnjena Peter Cetera in Foster. Skupina je zamenjala zalo\xc5\xbebo potem, ko je vse prej\xc5\xa1nje albume izdala pri zalo\xc5\xbebi Columbia Records. Robert Lamm je bil nedosegljiv zaradi osebnih te\xc5\xbeav nedosegljiv za ve\xc4\x8dino produkcije albuma. Tako je bil Lamm, neko\xc4\x8d glavni skladatelj skupine, soavtor le ene skladbe na albumu brez glavnega vokala. Lamm je o spremembi dejal: _NEWLINE_Nisem bil zadovoljen nad tem, kako so se stvari odvijale. Izguba Terryja Katha je \xc5\xa1e vedno bila velika. Naenkrat smo imeli novo zalo\xc5\xbebo, ki je \xc5\xbeelela, da uporabimo zunanje glasbenike in skladatelje ter da uti\xc5\xa1amo trobila. Bili brezobrazna skupina, ki je sedaj imela obraz. To ni bilo to, kar sem sklenil. V tistem \xc4\x8dasu je bilo tudi moje osebno \xc5\xbeivljenje kaoti\xc4\x8dno. Bil sem zelo nezadovoljen in blizu tega, da bi zapustil skupino. _NEWLINE_ _NEWLINE_Po promocijski turneji Chicago XIV je skupino zapustil tolkalist Laudir de Oliveira, ker njegov latinsko-ameri\xc5\xa1ki stil ni ustrezal pop zvoku skupine._NEWLINE_Chicago 16 je bil hit album, posebno ko je \xc2\xbbHard to Say I'm Sorry\xc2\xab\xc2\xa0postal drugi singel skupine, ki je dosegel vrh ameri\xc5\xa1ke lestvice Billboard Hot 100, dosegel pa je tudi vrh lestvice Billboard Adult Contemporary. Album je dosege platinast status in se uvrstil na 9. mesto lestvice Billboard 200 chart. Singel je bil v podalj\xc5\xa1ani verziji \xc2\xbbHard to Say I'm Sorry/Get Away\xc2\xab\xc2\xa0vklju\xc4\x8den v soundtrack filma Summer Lovers. Drugi singel, \xc2\xbbLove Me Tomorrow\xc2\xab, vsebuje na koncu dolgo orkestracijo. Singel je dosegel 22. mesto lestvice Billboard Hot 100 in 8. mesto lestvice Billboard Adult Contemporary. Tretji singel, \xc2\xbbWhat You're Missing\xc2\xab, je dosegel 81. mesto lestvice Billboard Hot 100._NEWLINE_Remasterizirana verzija, ki je iz\xc5\xa1la pri zalo\xc5\xbebi Rhino Records ne vsebuje skladb \xc2\xbbWhat You're Missing\xc2\xab\xc2\xa0in \xc2\xbbLove Me Tomorrow\xc2\xab\xc2\xa0v polnih dol\xc5\xbeinah. \xc2\xbbWhat You're Missing\xc2\xab\xc2\xa0je bila nadome\xc5\xa1\xc4\x8dena s singel verzijo, pri \xc2\xbbLove Me Tomorrow\xc2\xab\xc2\xa0pa je izpu\xc5\xa1\xc4\x8den del pri koncu. Kljub temu vsebuje remasterizirana verzija demo posnetek Billa Champlina, \xc2\xbbDaddy's Favorite Fool\xc2\xab, ki je vklju\xc4\x8dena kot dodatna skladba. Poznej\xc5\xa1e svetovne izdaje vsebujejo originalni album z dodatnimi skladbami, med katerimi so singel verzije \xc2\xbbHard To Say I'm Sorry\xc2\xab, \xc2\xbbWhat You're Missing\xc2\xab\xc2\xa0in \xc2\xbbLove Me Tomorrow\xc2\xab\xc2\xa0ter demo posnetek \xc2\xbbDaddy's Favorite Fool\xc2\xab._NEWLINE_Na originalni britanski LP izdaji je skladba \xc2\xbbRescue You\xc2\xab\xc2\xa0uvr\xc5\xa1\xc4\x8dena pred \xc2\xbbWhat Can I Say\xc2\xab, kar ne velja za kasnej\xc5\xa1e izdaje.\n_START_SECTION_\nNevklju\xc4\x8deni skladbi\n_START_PARAGRAPH_\nMed snemanjem sta bili posneti tudi skladbi \xc2\xbbRemember There's Someone Who Loves You\xc2\xab\xc2\xa0in \xc2\xbbCome On Back\xc2\xab, ki pa nista bili vklju\xc4\x8deni v album."